Технология (гурт)

Гісторыя 
У 1990 годзе гурт займаецца запісам дэманстрацыйнага матэрыяла, здымае малабюджэтныя відэакліпы на чатыры песні. У якасці вакаліста ў гурт быў запрошаны Уладзімір Нечытайла, які працаваў да гэтага з гуртам  «Биоконструктор» у якасці тэхніка.
У 1991 годзе быў запісаны дэбютны альбом  «Усё, што ты хочаш», ён выходзіць  на аўдыякасетах і вініле. Група здымае відэакліпы на песні «Націсні на кнопку" і "Дзіўныя танцы». З красавіка таго ж года гурт пачынае супрацоўнічаць з вядомым прадзюсарам Юрыем Айзеншпісам. У 1992 годзе гурт, пасля музычнага фестывалю ў Таліне, выпускае альбом рэміксаў «Мне не патрэбная інфармацыя» і пачынае запіс свайго новага поўнафарматнага альбома «Рана ці позна». Увосень 1992 года «Тэхналогія» спыняе сваё супрацоўніцтва з Айзеншпісам. Леанід Велічкоўскі сыходзіць з канцэртнага складу, на яго месца прыходзіць Валерый Васько, таксама былы ўдзельнік гурта «Биоконструктор». У 1993 годзе Раман Рабцаў атрымлівае кантракт з кампаніяй Radio France Internationale і з'язджае ў Францыю запісваць сольны альбом, а ў верасні 1993 года аб'яўляе пра свой сыход. Праз некалькі месяцаў гурт пакідае і Андрэй Кахаеў.

У 1996 годзе гурт з'яўляецца ў абноўленым складзе: Уладзімір Нечытайла і Леанід Велічкоўскі запісалі альбом «Гэта вайна». Максім Велічкоўскі (клавішныя), Віктар Бурко (клавішныя, бэк-вакал) і Кірыл Міхайлаў (барабаны) акампануе Уладзіміру Нечытайлу падчас канцэртаў.

У 2003 годзе адбываецца ўз'яднанне двух асноўных вакалістаў групы, Рамана Рабцава і Уладзіміра Нечытайлы. Да гурта далучаюцца два маладыя музыкі Раман Лямцаў (сінтэзатары, вакал), Аляксей Савосцін (сінтэзатары, камп'ютар) — удзельнікі гурта «Модуль». Адначасова з гэтым, кампанія гуказапісу «Джэм» перавыдала 4 афіцыйныя альбомы музыкантаў у новым афармленні, з бонус-трэкамі і адмайстараваным  гучаннем.

У красавіку 2005 года ў складзе гурту адбыліся некаторыя змены: Раман Лямцаў пакінуў гурт і вырашыў засяродзіць свае намаганні на гурце «Модуль», які падпісаў кантракт з прадзюсарам Сяргеем Піменавым, былым удзельнікам гурту «ППК». На месца Рамана Лямцава быў запрошаны новы музыка — Мацвей Юдаў (babyMax), які да гэтага моманту амаль год працаваў з «Тэхналогіяй» у якасці гукарэжысёра і адначасова быў музыкам у складзе «Модулю». Пад канец 2005 года ў «Тэхналогію» вяртаецца адзін з яе заснавальнікаў — барабаншчык Андрэй Кахаеў. У сакавіку 2006 года гурт выпускае самотнік «Дайце агню» — c кавер-версіяй песні гурту "Альянс». 17 чэрвеня 2006 года ў СДК МАІ група ладзіць прэзентацыю новай канцэртнай праграмы «Немагчымыя сувязі» напярэдадні выпуску новага альбома. Гурт «Тэхналогія» выступаў сумесна з Camouflage падчас іх гастроляў у Расіі ў снежні 2006 года.

4 красавіка 2007 г. адбылася прэм'ера фільма «Адно каханне на мільён», для здымак у якім «Тэхналогія» сабралася ў сваім першапачатковым складзе і выйшла на сцэну, каб зняцца ў ролі саміх сябе ўзору 1993 года. У красавіку 2009 года група выпускае самотнік «Цудоўны новы свет», а таксама яго англамоўную версію «Brave New World», запісаную сумесна з вакалістам шведскага гурту Elegant Machinery Робертам Энфарсэнам. 22 мая 2009 года ў пецярбургскім клубе «Орландина» адбылася прэзентацыя новага альбома, які атрымаў назву «Носьбіт ідэй». У жніўні 2009 года гурт абмежаваным тыражом выпускае EP «Латэкс» — пласцінку, у якую ўвайшлі некалькі арыгінальных версій (сярод іх джазавы варыянт у выкананні Р. Рабцава) загалоўнай песні, арыгінал якой выйшаў на альбоме «Носьбіт ідэй», пара інструментальных кампазіцый і дзве не выдаваныя раней песні.

У 2010 годзе «Тэхналогія» працягвае актыўна выступаць у Расіі, прымаючы ўдзел на рок-фесце «Завея» ў Новакузнецку на адной пляцоўцы з «The Matrixx» Глеба Самойлава, «Сэнсавымі галюцынацыямі" і мясцовымі выканаўцамі, а таксама выступаючы на разагрэве перад канцэртам праекта Алана Уайлдэра «Recoil» у Екацярынбургу. У тым жа годзе ўдзельнікі калектыву прымаюць удзел у здымках мастацкага фільма «Здаецца нядорага», згуляўшы ў адным з 7 эпізодаў сакрэтных агентаў, што высочваюць маньякаў і тэрарыстаў пад прыкрыццём музычнай дзейнасці «Тэхналогіі». Прэм'ера фільма адбылася ў маі 2010 года, а ўвесну 2011-га яго можна было ўбачыць у Інтэрнэце. Адмыслова для фільма была напісана песня «У інтарэсах следства», канцэртнае выкананне якой у клубе «Пастаяннае месца жыхарства» ўвайшло ў фільм.

У 2010-2011 гг. гурт удзельнічае ў праектах канала НТВ — «Суперстар», прысвечаны Ю. Айзеншпісу, і «Музычны рынг НТВ». У лютым 2011 года ў гурце ў чарговы раз адбываюцца змены складу: клавішнік і аранжыроўшчык Аляксей Савосцін і барабаншчык Андрэй Кахаеў — удзельнік першапачатковага складу — пакідаюць гурт. А. Савосцін засяродзіўся на сваіх праектах «Модуль» і «Unisex», у якіх з'яўляецца клавішнікам і адным з аўтараў песень. У чэрвені 2011 года гурт «Тэхналогія» выпускае новы дыск, прысвечаны 50-годдзю палёту чалавека ў космас, «Начальнік Сусвету», на якім прысутнічае загалоўны самотнік, яго рэміксы, а таксама некалькі інструментальных кампазіцый. Выпуск новага дыска адзначаны канцэртам 3 чэрвеня ў маскоўскім клубе Story.

 Дыскаграфія 

 Студыйныя альбомы 

 1991 — Всё, что ты хочешь
 1993 — Рано или поздно
 1996 — Это война
 2009 — Носитель идей 

 Зборнікі 

 1992 — Мне не нужна информация
 1994 — Нажми на кнопку
 1997 — Ремиксы
 2001 — Лучшие песни
 2004 — Легендарные песни

Катэгорыя:Музычныя калектывы Расіі
Катэгорыя:Электронная музыка
Катэгорыя:Музычныя калектывы, якія з’явіліся ў 1990 годзе